Eleri Hirv

Eleri Hirv (sündinud 18. juunil 1988 Lasval Võrumaal) on eesti orienteeruja ja rogainija.

Haridus
Lõpetas 2007. aastal Nõo Reaalgümnaasiumi. 2010. aastal lõpetas Tartu Ülikooli geograafia eriala bakalaureuseõppe, 2013. aastal geoinformaatika ja kartograafia eriala magistriõppe cum laude ja kaitses loodusteaduste magistri kraadi tööga „Topograafilistel kaartidel kajastatud reljeef LiDARi andmestiku võrdluses“ (juhendaja Raivo Aunap).Eleri Hirv. Topograafilistel kaartidel kajastatud reljeef LiDARi andmestiku võrdluses. Magistritöö geoinformaatikas ja kartograafias. Tartu 2013

Töö
Töötab 2012. aastast Maa-ameti kartograafia osakonna peaspetsialistina. Maa-amet. Kontakt

Sporditulemused
300px|thumb|2013. aasta rogaini MMi medalikolmik naiste arvestuses. Paremalt: Eleri Hirv, Mariann Sulg (pronks, Eesti), Anna Shavlakova, Nastia Rostovtseva (kuld, Venemaa), Marina Galkina, Nina Mikheeva (hõbe, Venemaa)

Harrastab orienteerumist 2000. aastast. Aastatel 2000–2008 oli tema treener Sarmite Sild.Eesti Spordi Biograafiline Leksikon Aastatel 2002–2008 võitis orienteerumise Eesti meistrivõistlustel noorte ja juunioride vanuseklassides kokku 22 medalit (21 orienteerumisjooksus ja 1 rattaorienteerumises), neist 9 kulda, 6 hõbedat ja 7 pronksi. Aastatel 2010–2023 on ta võitnud orienteerumise Eesti meistrivõistlustel naiste põhiklassis 25 kulda (16 orienteerumisjooksus ja 9 rattaorienteerumises), 18 hõbedat ja 22 pronksi.

Noorte Euroopa meistrivõistlustel orienteerumisjooksus tavarajal 2005. aastal 16. koht ja 2006. aastal 14. koht ning teatejooksus 2006. aastal 6. koht. Aastatel 2006–2008 osales orienteerumisjooksus juunioride MM-il, parimad tulemused 2006. aastal lühi- ja tavarajal 27. koht ning teatejooksus 2006. ja 2008. aastal 13. koht. 

Saanud orienteerumisjooksus EM-il 2022 lühirajal 24. ja teatejooksus 6. koha. 

Rattaorienteerumises osalenud 2013–2023 5 korda MM-il. Parimad tulemused: tavarajal 15.(2021), ühisstardist 12. (2022), sprindis 16. (2023) ja teates 6. koht (2021, 2022). Osalenud 2018–2023 4 korda EM-il (2023 sprindis 13. koht). Tulnud 2019 2 korral Balti meistriks (lühirajal ja tavarajal).

Rogaini maailmameistrivõistlustel on ta võitnud naisvõistkondade arvestuses hõbeda koos Piibe Tammemäega 2019. aastal Hispaanias Püreneede mäestikus ning kaks pronksmedalit Mariann Sulega: 2013. aastal Venemaal Pihkva oblastis Alolis ja 2015. aastal Soomes Lapimaal Kiilopääl.

Rogaini Euroopa meistrivõistlustel võitis ta 2016. aastal Hispaanias Aralari mäestikus naiskondade arvestuses koos Mariann Sulega kulla. 2018 rogaini EMil Ukrainas Karpaatide mäestikus võitis ta kulla koos Piibe Tammemäega.

2015. aastal tuli ta koos Ain Fjodorovi ja Rene Käsikuga Eesti meistriks seiklusspordis.XT Sport 

Tunnustus
2013, 2015 ja 2016 Võrumaa parim naissportlane.

Viited

Välislingid
Biograafia ESBLis
WorldofO. Athlete profile: Eleri Hirv

Kategooria:Eesti orienteerujad
Kategooria:Nõo Reaalgümnaasiumi vilistlased
Kategooria:Tartu Ülikooli loodus- ja tehnoloogiateaduskonna vilistlased
Kategooria:Sündinud 1988